**ΕΙΔΙΚΟΙ ΟΡΟΙ**

**Για την απευθείας ανάθεση προμήθειας διαφόρων ειδών ένδυσης και υπόδησης για τις Μονάδες Εποπτευόμενων Διαμερισμάτων Θεσσαλονίκης (Ανατολική και Δυτική Μονάδα), για την Μονάδα Εποπτευόμενων Διαμερισμάτων Ιωαννίνων και για την Μονάδα Εποπτευόμενων Διαμερισμάτων Κοζάνης προϋπολογιζόμενης δαπάνης 2.701,22 ευρώ χωρίς ΦΠΑ και 3.349,51 ευρώ συμπεριλαμβανομένου του Φ.Π.Α.**

**CPV: εξωτερικά ενδύματα: 18200000-1, εσώρουχα: 18310000-5, ενδύματα νυκτός: 18318500-6, υποδήματα 18800000-7**

1. Οι ενδιαφερόμενοι οικονομικοί φορείς θα μπορούν να καταθέσουν την προσφορά τους για το σύνολο της ζητούμενης προμήθειας ανά ομάδα.
2. **Προσφορές μπορούν να κατατεθούν για ένα, περισσότερα ή/ και όλα τα Τμήματα και για μία ή περισσότερες ή όλες τις ομάδες κάθε Τμήματος.**
3. Προσφορά που υποβάλλεται για μέρος της προμήθειας του ΤΜΗΜΑΤΟΣ απορρίπτεται ως απαράδεκτη. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
4. Η προσφορά ισχύει και δεσμεύει τον ανάδοχο έως τις 30/08/2021.
5. Το φυσικό και οικονομικό αντικείμενο καθώς και τα σχετικά τεχνικά χαρακτηριστικά αναφέρονται στο σχετικό παράρτημα της παρούσας πρόσκλησης.
6. **Η παράδοση των ειδών θα γίνει άπαξ κατόπιν συνεννοήσεως με τις Μονάδες και θα πρέπει να έχει ολοκληρωθεί έως τις 23/07/2021.**
7. **Επισημαίνεται ότι τα έξοδα αποστολής των ειδών στις αντίστοιχες διευθύνσεις που αναφέρονται παρακάτω, βαρύνουν τον μειοδότη.**
8. **Η αποστολή των ειδών θα γίνει στις κάτωθι διευθύνσεις**

* **για το Τμήμα 1: Μονάδα Ιωαννίνων, τα είδη θα παραδοθούν στη διεύθυνση Δωδώνης 10& Σπ. Καλιάφα 1, ΤΚ 44332 τηλ 2651400823,**
* **για το Τμήμα 2 : Ανατολική Μονάδα Θεσσαλονίκης και για τα Τμήματα 3 και 3α: Δυτική Μονάδα Θεσσαλονίκης τα είδη θα παραδοθούν στη διεύθυνση Πτολεμαίων 40-42, 1ος όροφος, ΤΚ 54630, τηλ 6938796969 (κα Πετρίδου)**
* **για το Τμήμα 4 στην Κοζάνη στη διεύθυνση Αγ. Χριστοφόρου 6, ΤΚ 50100, τηλ 2461049799.**

1. Οι αναφερόμενες ποσότητες των υπό προμήθεια ειδών είναι ενδεικτικές , κατ’ εκτίμηση των αναγκών των Μονάδων της Αναθέτουσας Αρχής, η οποία δεν είναι υποχρεωμένη να καταναλώσει όλες τις αναφερόμενες ποσότητες των υπό προμήθεια ειδών. Οι ποσότητες που θα παραγγελθούν τελικά θα προκύψουν από τις τρέχουσες ανάγκες των Μονάδων και η αξία τους δεν θα ξεπεράσει την προϋπολογιζόμενη αξία τους
2. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
3. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
4. Η ΑΡΣΙΣ θα καταβάλλει την αξία της προμήθειας, που θα προμηθευτεί στα πλαίσια της παρούσας πρόσκλησης, εφόσον έχει γίνει αποστολή του συνόλου των ζητούμενων προϊόντων και **εντός ενενήντα (90) ημερών** από την έκδοση και υποβολή από τον προμηθευτή των παρακάτω δικαιολογητικών πληρωμής:

* **Τιμολόγιο- δελτίο αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,**
* Βεβαίωση ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα, για είσπραξη, σε ισχύ ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών), όπου απαιτείται από τις κείμενες διατάξεις.

1. Τον προμηθευτή βαρύνουν και συμπεριλαμβάνονται στην τιμή της προσφοράς του ο ΦΠΑ και οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.